CELEX: 32004R1471
Language: ro
Date: 2004-08-18 00:00:00
Title: Regulamentul (CE) nr. 1471/2004 al Comisiei din 18 august 2004 de modificare a anexei XI la Regulamentul (CE) nr. 999/2001 al Parlamentului European și al Consiliului în ceea ce privește importul de produse din cervide din Canada și Statele Unite ale AmericiiText cu relevanță pentru SEE.

Anunţ juridic important

|

32004R1471

Official Journal L 271 , 19/08/2004 P. 0024 - 0025

		20040818Regulamentul (CE) nr. 1471/2004 al Comisieidin 18 august 2004de modificare a anexei XI la Regulamentul (CE) nr. 999/2001 al Parlamentului European și al Consiliului în ceea ce privește importul de produse din cervide din Canada și Statele Unite ale Americii(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor norme pentru prevenirea, controlul și eradicarea anumitor forme transmisibile de encefalopatie spongiformă [1], în special articolul 23 alineatul (1),întrucât:(1) S-au raportat cazuri de boală cronică cașectizantă a cervidelor la cerbii și cerbii wapiti de crescătorie și sălbatici din Canada și din Statele Unite. Până în prezent, nu s-a confirmat nici un alt caz indigen de boală în altă parte.(2) În avizul său din 6 și 7 martie 2003, Comitetul științific director a recomandat întărirea protecției sănătății animale și publice în cadrul Comunității, împotriva riscului pe care îl presupune boala cronică cașectizantă a cervidelor în cazul cervidelor din Canada și din Statele Unite ale Americii.(3) Deoarece Canada și Statele Unite nu apar pe lista țărilor terțe autorizate să exporte rumegătoare nedomestice în Comunitate, adoptată prin Decizia 79/542/CEE a Consiliului privind întocmirea listei țărilor terțe din care statele membre autorizează importurile de animale din speciile bovină și porcină, precum și de carne proaspătă [2], exportul de cervide vii din aceste țări către Comunitate este deja interzis.(4) Directiva 92/65/CEE a Consiliului de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare specifice prevăzute în anexa A la Directiva 90/425/CEE, punctul I [3], precizează că numai materialul seminal, ovulele și embrionii anumitor specii desemnate se pot importa în Comunitate. Cervidele nu se numără printre aceste specii. Prin urmare, importul în Comunitate de material seminal, embrioni și ovule de cervide este deja interzis.(5) Ar trebui să se ia măsuri vizând reducerea pe cât posibil a riscului potențial pentru sănătatea publică și animală pe care îl presupune importul de carne proaspătă, de produse din carne și de preparate din carne de cervide de crescătorie și sălbatice.(6) Prin urmare, Regulamentul (CE) nr. 999/2001 ar trebui modificat în consecință.(7) Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DECIZIE:Articolul 1Anexa XI la Regulamentul (CE) nr. 999/2001 se modifică în conformitate cu anexa la prezentul regulament.Articolul 2Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.Prezentul regulament se aplică de la 1 ianuarie 2005.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 18 august 2004.Pentru ComisieDavid ByrneMembru al Comisiei[1] JO L 147, 31.5.2001, p. 1. Regulament, astfel cum a fost modificat ultima dată prin Regulamentul (CE) nr. 876/2004 al Comisiei (JO L 162, 30.4.2004, p. 52).[2] JO L 146, 14.6.1979, p. 15. Decizie, astfel cum a fost modificată ultima dată prin Decizia 2004/554/CE a Comisiei (JO L 248, 9.7.2004, p. 1).[3] JO L 268, 14.9.1992, p. 54. Directivă, astfel cum a fost modificată ultima dată prin Directiva 2004/68/CE (JO L 139, 30.4.2004, p. 320).--------------------------------------------------20040818ANEXĂÎn partea D din anexa XI se adaugă punctul 4 după cum urmează:"4.(a) La momentul importului în Comunitate din Canada sau din Statele Unite ale Americii de carne de vânat de crescătorie definită de Directiva 91/495/CEE [1] a Consiliului, de preparate din carne definite de Directiva 94/65/CE [2] a Consiliului și de produse din carne definite de Directiva 77/99/CEE [3] a Consiliului, derivate din cervide, certificatele de sănătate sunt însoțite de o declarație semnată de autoritatea competentă din țara producătoare, redactată după cum urmează:"Acest produs conține sau este obținut exclusiv din carne, fără organe comestibile și măduva spinării, de cervide care au fost supuse, cu rezultat negativ, unui examen de detectare a bolii cronice cașectizante a cervidelor prin histopatologie, imunohistochimie sau orice altă metodă de diagnostic recunoscută de autoritatea competentă; produsul nu este obținut din animale provenind dintr-un efectiv de animale în care s-a confirmat sau se suspectează oficial prezența bolii cronice cașectizante a cervidelor."(b) La momentul importului în Comunitate din Canada sau din Statele Unite ale Americii de carne de vânat sălbatic definită de Directiva 92/45/CEE [4] a Consiliului, de preparate din carne definite de Directiva 94/65/CE a Consiliului și de produse din carne definite de Directiva 77/99/CEE a Consiliului, derivate din cervide, certificatele de sănătate sunt însoțite de o declarație semnată de autoritatea competentă din țara producătoare, redactată după cum urmează:"Acest produs conține sau este obținut exclusiv din carne, fără organe comestibile și măduva spinării, de cervide care au fost supuse, cu rezultat negativ, unui examen de detectare a bolii cronice cașectizante a cervidelor prin histopatologie, imunohistochimie sau orice altă metodă de diagnostic recunoscută de autoritatea competentă; produsul nu este obținut din animale provenind dintr-o regiune unde prezența bolii cronice cașectizante a cervidelor s-a confirmat în ultimii trei ani sau se suspectează oficial."[1] JO L 268, 24.9.1991, p. 41.[2] JO L 368, 31.12.1994, p. 10.[3] JO L 26, 31.1.1977, p. 85.[4] JO L 268, 14.9.1992, p. 35."--------------------------------------------------